દરીયાનો સંગાથ છેક સુધી રહ્યો. લગભગ આખા કીનારે કેલ્પ ફોરેસ્ટની હાજરી દરીયામા વર્તાઈ આવતી હતી. થોડા અંતરે ‘Report whale sighting’ના બોર્ડ જોવા મળ્યા. આ કીનારો ગ્રે વ્હેલના માઈગ્રેશનના રસ્તે આવેલો છે, અને વસંત રુતુમા ગ્રે વ્હેલ જ્યારે તેના ‘નવજાત શીશુ’ને લઈને ઉત્તર તરફ જતી હોય ત્યારે કીલર વ્હેલ તેના શીકારની વેતરણમાં હોય છે. મોન્ટરે પાસેની દરીયાઈ ખીણ ખાસ કરીને ગ્રે વ્હેલ માટે ખાસ્સી જોખમી છે. વ્હેલ સાથેની આત્મીયતા માણતાં ‘કોનટીકી’ યાદ આવી ગઈ.